ananddey/assamese-wiki-corpus huggingface dataset:
চৈয়দ আকবৰুদ্দিন

চৈয়দ আকবৰুদ্দিন এগৰাকী ভাৰতীয় বৈদেশিক সেৱাৰ বিষয়া আৰু পূৰ্বৰ ৰাষ্ট্ৰসংঘলৈ ভাৰতৰ স্থায়ী প্ৰতিনিধি। ১ জানুৱাৰী ২০১৭ৰ পৰা ১৯ মে' ২০২০ লৈ তেওঁ এই পদত অধিষ্ঠিত হৈ আছিল।

ব্যক্তিগত জীৱন

চৈয়দ আকবৰুদ্দিনে বেগমপেটত অৱস্থিত হায়দৰাবাদ পাব্লিক স্কুলত শিক্ষা গ্ৰহণ কৰিছিল। তেওঁৰ পিতৃ এছ. বাচিৰুদ্দিন অচমানিয়া বিশ্ববিদ্যালয়ৰ সাংবাদিকতা আৰু গণসংযোগ বিভাগৰ মুৰব্বী অধ্যাপক আছিল। পিছলৈ তেওঁ কাটাৰ দেশৰ ভাৰতীয় ৰাষ্ট্ৰদূত হিচাপে কাৰ্যনিৰ্বাহ কৰিছিল। ইয়াৰ লগতে তেওঁ ড॰ বি. আৰ. আম্বেদকাৰ মুক্ত বিশ্ববিদ্যালয়ৰ উপাচাৰ্য আৰু পুনেত অৱস্থিত ভাৰতৰ ফিল্ম আৰু টেলিভিছন প্ৰতিষ্ঠানৰ গৱেষণা উইংৰ সঞ্চালক আছিল। চৈয়দ আকবৰুদ্দিনৰ মাতৃ ড॰ জেবা বাচিৰুদ্দিন শ্ৰী সত্য সাই বিশ্ববিদ্যালয়ৰ ইংৰাজী বিভাগৰ সদস্য আছিল।

কৰ্মজীৱন

চৈয়দ আকবৰুদ্দিন ১৯৮৬ বৰ্ষৰ প্ৰশাসনিক বিষয়া। তেওঁ ভিয়েনাত অৱস্থিত আন্তৰ্জাতিক আণৱিক শক্তি সংস্থাত চাৰি বছৰৰ বাবে কাৰ্য নিৰ্বাহ কৰিছিল আৰু ২০১১ চনত তেওঁ ভাৰতলৈ ঘূৰি আহে। তেওঁক পশ্চিম এছিয়াৰ বিশেষজ্ঞ হিচাপে গণ্য কৰা হয়। এই অঞ্চলত তেওঁ কেইবাবছৰ বিভিন্ন পদবীত কাৰ্যনিৰ্বাহ কৰিছিল। তাৰে ভিতৰত উল্লেখযোগ্য হল ২০০০ চনৰ পৰা ২০০৪ চনলৈ চৌদি আৰৱৰ জেদ্দাহৰ কঞ্চুল জেনেৰেল। তেওঁ ২০০৪ চনৰ পৰা ২০০৫ চনলৈ ভাৰতৰ বিদেশ সচিবৰ কাৰ্যালয়ৰ সঞ্চালক আছিল।

চৈয়দ আকবৰুদ্দি ২০১২ চনৰ জানুৱাৰী মাহৰ পৰা ২০১৫ চনৰ এপ্ৰিল মাহলৈ ভাৰতৰ বিদেশ মন্ত্ৰণালয়ৰ চৰকাৰী প্ৰবক্তা আছিল। তেওঁ বিদেশ মন্ত্ৰণালয়ৰ বৈদেশিক প্ৰচাৰ আৰু ৰাজহুৱা কূটনীতি বিভাগৰ মুৰব্বী আছিল। ইয়াৰ লগতে তেওঁ ২০১৫ চনৰ অক্টোবৰ মাহত অনুষ্ঠিত হোৱা ভাৰত-আফ্ৰিকা সমাৱেশৰ মুখ্য উদ্যোক্তা আছিল। পিছলৈ তেওঁ ২০১৫ চনৰ এপ্ৰিল মাহৰ পৰা ছেপ্টেম্বৰ মাহলৈ বিদেশ মন্ত্ৰালয়ৰ অতিৰিক্ত সচিব হিচাপে কাৰ্যনিৰ্বাহ কৰিছিল। ২০১৫ চনৰ নৱেম্বৰ মাহত তেওঁ ৰাষ্ট্ৰসংঘলৈ ভাৰতৰ স্থায়ী প্ৰতিনিধি হিচাপে নিযুক্তি লাভ কৰে।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় কূটনীতিবিদ
শ্ৰেণী:ভাৰতীয় প্ৰশাসনিক সেৱাৰ বিষয়া
সুমা সুধিন্দ্ৰ

সুমা সুধিন্দ্ৰ এগৰাকী শাস্ত্ৰীয় সংগীতজ্ঞ আৰু কৰ্ণাটকী সংগীত ধাৰাৰ বীণা বাদক। ২০০১ চনত তেওঁ কৰ্ণাটকৰ দ্বিতীয় সৰ্বোচ্চ অসামৰিক সন্মান ৰাজ্যোৎসৱ বঁটা লাভ কৰে। তেওঁ বাংগালুৰুত বাস কৰে। তেওঁৰ স্বামী এগৰাকী দন্ত চিকিৎসক আৰু তেওঁলোকৰ দুগৰাকী কন্যা আছে। সুমা এগৰাকী চৌখিন বনছাই সংগ্ৰাহক।

তেওঁ চিত্তীবাবু শৈলীৰ বীণাৰ মধুৰ ধ্বনিৰ বাবে জনাজাত। আমেৰিকা, যুক্তৰাজ্য, ছিংগাপুৰ আৰু মালয়েছিয়াত বহুতো সংগীতানুষ্ঠান পৰিবেশন কৰিছে। তেওঁ বহু বছৰ জুৰি বীণা সমূহৰো নেতৃত্বও দিছে। ইয়াৰোপৰি ডাচ জাজ গ্ৰুপ স্পিনিফেক্সৰ সৈতে তেওঁ বহুতো ফিউজন পৰিবেশন কৰিছে।

সন্মান

২০০১: কৰ্ণাটক ৰাজ্যোৎসৱ বঁটা
২০১৭: বীণা বাদনত (কৰ্ণাটকী সংগীত) সংগীত নাটক একাডেমী বঁটা।

তথ্য সংগ্ৰহ

শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় সংগীতজ্ঞ
শ্ৰেণী:বীণা বাদক
বেনজিৰ চালাম

বেনজিৰ চালাম বাংলাদেশৰ এগৰাকী ভাৰতীয় শাস্ত্ৰীয় আৰু লোক নৃত্যশিল্পী। তেওঁৰ জন্ম ১৯৭৯ চনৰ ১৭ জানুৱাৰীত বাংলাদেশৰ ৰাজশাহী জিলাত।

কেৰিয়াৰ

বেনজিৰৰ পিতৃ-মাতৃৰ নাম মোঃ আব্দুছ চালাম আৰু কোহিনুৰ চালাম। ১৯৮৩ চনত বাংলাদেশৰ ৰাজশ্বাহীত আব্দুল হাছিব পান্নাৰ নিক্কোন শিল্পী গোষ্ঠী নামৰ নৃত্য বিদ্যালয়ত নৃত্যৰ জীৱন আৰম্ভ কৰিছিল। বাংলাদেশৰ শিশু একাডেমীয়ে আয়োজন কৰা প্ৰতিযোগিতাৰ জৰিয়তে ১৯৮৬, ১৯৮৮ আৰু ১৯৮৯ চনৰ জাতীয় সন্তান হিচাপে গণ্য কৰা হৈছিল। সেই প্ৰতিযোগিতাবোৰত তেওঁ কথক, ভাৰতনাট্যম, আধুনিক নৃত্য আৰু লোকনৃত্য পৰিৱেশন কৰিছিল। ব্ৰিটিছ কাউন্সিল আৰু এএনজেড গ্ৰীণ্ডলেছ বেংকৰ পৃষ্ঠপোষকতাত ১৯৮৮ চনত ঢাকা জুনিয়ৰ আৰ্ট এণ্ড মিউজিক ফেষ্টিভেলত মণিপুৰী নৃত্য, মডাৰ্ণ ডান্স আৰু কথক নৃত্যত বেনজিৰে স্বৰ্ণ পদক লাভ কৰে। ১৯৯০ চনত বাংলাদেশৰ ঢাকাত অনুষ্ঠিত ৰাষ্ট্ৰীয় শিক্ষা সপ্তাহত ধ্ৰুপদী নৃত্য (কথক)ৰ প্ৰথম পুৰস্কাৰ লাভ কৰে। একে বছৰতে বাংলাদেশৰ ইউনেস্কো ক্লাবছৰ সাংস্কৃতিক বঁটাও তেওঁ লাভ কৰে।

১৯৯৬ চনৰপৰা ১৯৯৯ চনৰ ভিতৰত ৰবীন্দ্ৰ ভাৰতী বিশ্ববিদ্যালয়ৰপৰা ওডিছিত স্নাতক (অনাৰ্ছ) ডিগ্ৰীৰ বাবে ইণ্ডিয়ান কাউন্সিল ফৰ কালচাৰেল ৰিলেচনছ (আইচিচিআৰ)ৰপৰা বেনজিৰে বৃত্তি লাভ কৰে। তেওঁ নিজৰ শ্ৰেণীৰ ভিতৰত প্ৰথম স্থান দখল কৰি বিশ্ববিদ্যালয়ৰ স্বৰ্ণ পদক লাভ কৰে। ইয়াৰ পিছত বেনাজিৰে বিশ্ববিদ্যালয়ৰপৰা ওডিচি নৃত্যত স্নাতকোত্তৰ ডিগ্ৰী সম্পূৰ্ণ কৰি প্ৰথম স্থান দখল কৰাৰ লগতে স্বৰ্ণ পদক লাভ কৰে। বিশ্ববিদ্যালয়ত থকা সময়ছোৱাত প্ৰখ্যাত নৃত্যশিল্পী মুৰলীধৰ মাঝি আৰু পৌশালী মুখাৰ্জীৰ শিষ্য আছিল।

বৰ্তমান তেওঁ বাংলাদেশৰ ঢাকাত থকা নৃত্য বিদ্যালয় নূপুৰৰ নিজা স্কুলত ওডিচি নৃত্য শিকায়। ঢাকাৰ বাংলাদেশ শিশু একাডেমীৰ নৃত্য শিক্ষয়িত্ৰীও।

তথ্যসূত্ৰ

শ্ৰেণী:নৃত্যশিল্পী
শ্ৰেণী:বাংলাদেশৰ ব্যক্তি
মালবিকা কানন

মালবিকা কানন (; ২৭ ডিচেম্বৰ ১৯৩০ – ১৭ ফেব্ৰুৱাৰী ২০০৯) এগৰাকী ভাৰতীয় শাস্ত্ৰীয় কণ্ঠশিল্পী। কাননে ১৯৯৫ চনত আই টি কে সংগীত গৱেষণা একাডেমী বঁটা আৰু ১৯৯৯-২০০০ চনত সংগীত নাটক একাডেমী বঁটা লাভ কৰে।

জীৱনী

১৯৩০ চনৰ ২৭ ডিচেম্বৰত লক্ষ্ণৌত কাননৰ জন্ম ৰবীন্দ্ৰলাল ৰায়ৰ ঘৰত হয়। ৰবীন্দ্ৰলাল ৰায় এজন সংগীতকাৰ আৰু বিষ্ণু নাৰায়ণ ভাটখাণ্ডেৰ শিষ্য আছিল। প্ৰাৰম্ভিক বছৰবোৰত কাননে পিতৃৰ অধীনত কেইবাবছৰ ধৰি ধ্ৰুপদ, ধমৰ আৰু খয়াল আদি সংগীত ধাৰাত প্ৰশিক্ষণ লৈছিল। শান্তিদেৱ ঘোষ আৰু সুচিত্ৰ মিত্ৰৰ পৰাও ৰবীন্দ্ৰসংগীতৰ প্ৰশিক্ষণ লৈছিল। দেশৰ ভিতৰতে বহু ঠাইত সংগীত কনচাৰ্টত দেউতাকৰ সৈতে ভ্ৰমণ কৰিছিল। ১৫ বছৰ বয়সত তেওঁ অল ইণ্ডিয়া ৰেডিঅ'ত ৰাগ ৰামকলি পৰিবেশন কৰিছিল। তানচেন সংগীত সমাৰোহত তেওঁ প্ৰথমবাৰৰ বাবে মঞ্চত পৰিবেশন কৰে।

তথ্য সংগ্ৰহ

বাহ্যিক সংযোগ

শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় শাস্ত্ৰীয় কণ্ঠশিল্পী
ফিৰিঙতি

ফিৰিঙতি ১৯৯২ চনত মুক্তিপ্ৰাপ্ত জাহ্নু বৰুৱা পৰিচালিত এখন অসমীয়া চলচ্চিত্ৰ। প্ৰযোজক শৈলধৰ বৰুৱা। মুখ্য ভূমিকাত অভিনয় কৰে মলয়া গোস্বামীয়ে। চলচ্চিত্ৰখনে দ্বিতীয় শ্ৰেষ্ঠ বোলছবিৰ ৰাষ্ট্ৰীয় চলচ্চিত্ৰ বঁটা লাভ কৰাৰ লগতে মলয়া গোস্বামীয়েও শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে।

উদ্ধৃতিসমূহ

"দেউতা, খোলা আকাশৰ তলত স্কুলখন পাতিবলৈ লোৱা মোৰ এই সিদ্ধান্তই আপোনাক সুখী কৰিব বুলি আশা কৰিলো। শুনিছিলো ভগবান বুদ্ধয়ো পৰম জ্ঞান লাভ কৰিছিল এনে এজোপা গছৰ তলত। গছজোপা নৈখনৰ দাঁতিতে। দিৰৈ নৈখন কৰঙাৰ ৰাজহাড় বুলি কব পাৰি। ইপাৰ সিপাৰ হ’বলৈ সৰুকৈ বাঁহৰ দলং এখন আছে। প্ৰথমদিনা দলংখনত ভৰি দিওঁতে বৰ ভয় লাগিছিল।" (স্বগতোক্তি: ঋতুৱে দেউতাকলৈ লিখা চিঠি।)

উত্‍স

Category:অসমীয়া চলচ্চিত্ৰ
হিনা দিলপাজীৰ খান

হিনা দিলপাজীৰ খান (,উৰ্দু: حنا دلپذیر) এগৰাকী পাকিস্তানী অভিনেত্ৰী আৰু টেলিভিছন উপস্থাপক। এগৰাকী কমিক চৰিত্ৰৰ বাবে পৰিচিত পাকিস্তানৰ অন্যতম জনপ্ৰিয় কমেডিয়ান আৰু অভিনেত্ৰী হিচাপে বিশেষ ভাৱে গণ্য কৰা হয়।

টেলিভিছন ধাৰাবাহিক এনি কি আয়েগী বৰাত (২০১২), মহব্বত জয়ে ভৰ মেইন (২০১২) আৰু মিথু ঔৰ আপা (২০১২)ত অগ্ৰণী কমিক চৰিত্ৰত অভিনয় কৰি দিলপাজীয়ে বিশিষ্টতা লাভ কৰে। পৰিয়ালৰ চিটকম বুলবুলে (২০০৯–বৰ্তমান) আৰু কাল্ট ক্লাছিকেল কৃষ্ণাংগ কমেডী ধাৰাবাহিক কুদ্দুছি চাহাব কি বেৱাহ (২০১২–২০১৪)ত ৪০টাতকৈও অধিক চৰিত্ৰত অভিনয় কৰাৰ বাবে তেওঁ আন্তঃৰাষ্ট্ৰীয় স্বীকৃতি লাভ কৰে।

দিলপাজীৰৰ ছবিসমূহৰ ভিতৰত আছে কমেডী নাটক ৭ দিন মহব্বত ইন (২০১৮) আৰু ৰোমান্টিক কমেডী পেৰে হাট লাভ (২০১৯)ত সহযোগী চৰিত্ৰ। পিছৰ ছবিখনে সৰ্বাধিক উপাৰ্জন কৰা পাকিস্তানী ছবিৰ ভিতৰত স্থান লাভ কৰে।

প্ৰাৰম্ভিক জীৱন

দিলপাজীৰৰ জন্ম হৈছিল পাকিস্তানৰ কৰাচীত এটা পাকিস্তানী পৰিয়ালত। কৰাচীত প্ৰাথমিক শিক্ষা সমাপ্ত কৰাৰ পিছত পিতৃৰ কৰ্মসংস্থাপনৰ বাবে পৰিয়াল ইউ এ ইলৈ গুচি যায়। ডুবাইত কিছু বছৰ কটোৱাৰ পিছত ২০০৬ চনত পুনৰ কৰাচীলৈ উভতি আহে দিলপাজীৰ।

কৰ্মজীৱন

দিলপাজীৰ ইউ এ ইত থকাৰ সময়ত তেওঁ ৰেডিঅ’ কেৰিয়াৰ গঢ়িছিল। ৰেডিঅ’ নাটক লিখিছিল আৰু পৰিবেশন কৰিছিল। পাকিস্তানলৈ উভতি অহাৰ পিছত ২০০৬ চনত এ আৰ ৱাই ডিজিটেলৰ টেলিফিল্ম বাৰ্নছ ৰোড কি নিলোফাৰত ছাইদাৰ চৰিত্ৰ লাভ কৰি পাকিস্তানৰ টিভি উদ্যোগত নিজৰ কেৰিয়াৰ আৰম্ভ কৰে। বাৰ্নছ ৰোড কি নিলোফাৰত তেওঁৰ অভিনয়ক সমালোচক আৰু জনসাধাৰণে অতিশয় শলাগ লৈছিল। তাৰ পিছত তেওঁ কেইবাখনো টেলিভিছন ছবি আৰু ধাৰাবাহিকত অভিনয় কৰে, য'ত জিঅ' টিভি নাটক টুম হো কে চুপ (২০১১), যিয়ে তেওঁৰ সমালোচনাত্মক মূল্যায়ন আৰু অধিক লাভ কৰে, আৰু কাল্ট ক্লাছিক কমেডী নাটক কুদ্দুছি চাহাব কি বেৱা (২০১২), য'ত তেওঁ চল্লিশটাতকৈও অধিক ভিন্ন মূল আৰু সহযোগী চৰিত্ৰত অভিনয় কৰে, যাৰ জৰিয়তে তেওঁ মূল্যায়ন লাভ কৰে আৰু উদ্যোগটোৰ অন্যতম উন্নত অভিনেতা হিচাপে নিজকে প্ৰমাণ কৰে।
তেখেতে মহব্বত জয়ে ভৰ মেইন (২০১২) ত এটা কমেডী চৰিত্ৰৰ সৈতে সমালোচকৰ প্ৰশংসা লাভ কৰে য'ত তেওঁ এগৰাকী মধ্যবিত্তীয় গৃহিণীৰ চৰিত্ৰত অভিনয় কৰে, যাৰ ফলত তেওঁ শেহতীয়া সময়ৰ "সৰ্বাধিক বহুমুখী" অভিনেতা, আৰু শ্ৰেষ্ঠ টিভি অভিনেত্ৰী – উপগ্ৰহ হিচাপে দ্বিতীয়বাৰৰ বাবে লাক্স ষ্টাইল বঁটাৰ বাবে মনোনয়ন লাভ কৰে। দিলপাজীৰৰ আন উল্লেখযোগ্য প্ৰকল্পসমূহ হ’ল লেডিজ পাৰ্ক (২০১১), এনি কি আয়েগী বাৰাত (২০১২) আৰু মিথু আৰু আপা (২০১৪)।

ব্যক্তিগত জীৱন

পৰিয়ালত দিলপাজীয়ে উল্লেখ কৰে যে তেওঁ পিতৃৰ আটাইতকৈ ঘনিষ্ঠ আছিল। দেউতাকক তেওঁ নিজৰ "বন্ধু" বুলি মনত ৰাখে আৰু তেওঁৰ নিজৰ বহু গুণৰ বাবে দেউতাকক কৃতিত্ব দিয়ে। টেলিভিছন আৰু থিয়েটাৰৰ সৈতে জড়িত হোৱাৰ উপৰিও দিলপাজীয়ে কবিতা আৰু সংগীত উপভোগ কৰে আৰু ৰোশন আৰা বেগম, বদে গুলাম আলী খান, মাষ্টাৰ মদন আৰু বেগম আখতাৰক আদৰ কৰে।

তথ্যসূত্ৰ
মায়' এঞ্জেল'

মায়' এঞ্জেল' (Maya Angelou, মাৰ্গাৰেট এনি জনছন; ৪ এপ্ৰিল, ১৯২৮ – ২৮ মে', ২০১৪) এগৰাকী আমেৰিকান সাহিত্যিক, কবি আৰু নাগৰিক অধিকাৰ কৰ্মী। তেওঁ সাতখন আত্মজীৱনী, তিনিখন ৰচনাৰ কিতাপ, কেইবাখনো কবিতাৰ কিতাপ ৰচনা কৰাৰ লগতে প্ৰায় পাঁচটা দশক ধৰি বিভিন্ন নাটক, চিনেমা আৰু টেলিভিছন শ্ব'ৰো প্ৰণয়ন কৰিছে।

উদ্ধৃতি

"বহুৰঙী পখিলাবোৰ দেখি আমি মোহিত হওঁ, আনন্দিত হওঁ। কিন্তু পখিলাবোৰে এই সৌন্দৰ্য পাবৰ বাবে পাৰ হৈ অহা স্তৰকেইটাৰ কথাহে আমি মনত নেপেলাওঁ।"
মানুহে আপুনি কোৱা কথাবোৰ পাহৰি যাব, আপুনি কৰা কামবোৰ পাহৰি যাব, কিন্তু আপুনি কাৰোবাক কেনে অনুভৱ কৰাইছিল সেয়া মানুহে কেতিয়াও পাহৰিব নোৱাৰে।
নিজৰ ভিতৰত অকথিত কাহিনী এটা বহন কৰাতকৈ ডাঙৰ যন্ত্ৰণা আৰু একোৱেই নাই।
যদি আপুনি আন কাৰোবাৰ যত্ন লোৱাটো আপোনাৰ হৃদয়ত বিচাৰি পায় তেন্তে আপুনি সফল হ’ব।
মোৰ জীৱনৰ উদ্দেশ্য কেৱল জীয়াই থকাটোৱেই নহয়, বৰঞ্চ লাভৱান হোৱা; আৰু মই অলপ আবেগ, অলপ মমতা, অলপ হাস্যৰস আৰু অলপ শৈলীৰে কৰিব বিচাৰো।

উৎস

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:সাহিত্যিক
শ্ৰেণী:আমেৰিকান লেখক
শ্ৰেণী:কবি
ঈয়াৰুইঙ্গম (গ্ৰন্থ)

ইয়াৰুইঙ্গম অসমীয়া ভাষাৰ এখন উপন্যাস। বীৰেন্দ্ৰ কুমাৰ ভট্টাচাৰ্য এই উপন্যাসৰ ৰচয়িতা। দ্বিতীয় বিশ্বযুদ্ধ আৰু ভাৰতৰ স্বাধীনতা লাভৰ কালছোৱাৰ আগে-পিছে টাংখুল নগা সমাজলৈ অহা বিভিন্ন ঘাত-প্ৰতিঘাতৰ কাহিনী এই উপন্যাসত বৰ্ণিত হৈছে। ঈয়াৰুইঙ্গম উত্তৰ-পূব ভাৰতৰ জনগোষ্ঠী ভিত্তিক উপন্যাসসমূহৰ মাজত অন্যতম। এই উপন্যাসৰ বাবে ঔপন্যাসিকগৰাকীয়ে ১৯৬১ চনত সাহিত্য অকাডেমি বঁটা লাভ কৰিছিল। ১৯৬০ চনত উপন্যাসখনি প্ৰথম প্ৰকাশিত হৈছিল।

উদ্ধৃতিসমূহ

সি যুদ্ধৰ সৃষ্টি; তায়ো যুদ্ধৰ সৃষ্টি৷ তাৰো কামনা আছে; তাইৰো কামনা আছে৷ বচ্ আৰু কি লাগে? নাই, নাই পৃথিৱীখনক আৰু বহুত কিবাকিবিৰ দৰকাৰ৷ আকাশ বতাহ হাবি নৈ এইবোৰৰ দৰেই প্ৰয়োজন প্ৰেম আৰু শান্তিৰ৷
স্বাধীনতাৰ ভাবটো ভাল৷ কিন্তু সেই ভাবটোৱেই জীৱনৰ নামান্তৰ নহয়৷ প্ৰেম শান্তি আদি স্থায়ী মূল্যবোৰৰ পোহৰতহে জীৱনৰ সাৰ্থক ৰূপ ফুটি উঠে আমাৰ চকুত৷
এদিন সকলো পাপীয়েই, সকলো পাপী দেশেই অনুতাপ কৰিব লাগিব৷ পৃথিৱীৰ মানুহে এফালে যেনেকৈ প্ৰবল মাৰণাস্ত্ৰ তৈয়াৰ কৰিছে, আনফালে তেনেকৈ তৈয়াৰ কৰিছে প্ৰেমৰ মহাস্ত্ৰ৷
জীৱনৰ প্ৰয়োজন যি মুহূৰ্ততে শেষ হ’ল বুলি তাৰ ধাৰণা হ’ল, ঠিক সেই মুহূৰ্ততে সি আৱিষ্কাৰ কৰিলে, পৃথিৱীত জীৱনৰ এনে সুবৃহৎ প্ৰয়োজন আছে, তাৰ তুলনাত এই ক্ষুদ্ৰ প্ৰয়োজনবোৰ একোৱেই নহয়৷ যি তাক বচাই এই প্ৰয়োজনৰ সন্ধান দিলে, তাক সি অনুগত্য দিয়াত একো অসুবিধা বোধ নকৰিলে৷
দেহ চাই এটা মানুহৰ চৰিত্ৰ বুজিব নোৱাৰি৷ আচল চৰিত্ৰ কামত ফুটি ওলায় আৰু ভাবত-৷
মাকৰ মৰাশটো ভিতৰতে আছে৷ গভীৰ বেদনা সৈতে এটা গভীৰ ঔদাসীন্য মিলাই সি সম্মুখৰ পৃথিৱীখন এক নিৰ্লিপ্ত দৃষ্টভঙ্গীৰে চাই ৰ’ল৷ তাৰ অনুমান হ’ল, জীৱন সম্পূৰ্ণৰূপে অৰ্থহীন আৰু বিষাদময় এক বাৰিষা, তাত মাজে মাজে যুদ্ধ আৰু দুৰ্দম্য সাহসী ব্যক্তিয়ে কৰা বিদ্ৰোহেৰে অলপ ৰহণ সানি যায়; সেই অপূৰ্ব মুহূৰ্ততহে দেহ-মনৰ প্ৰবৃত্তিবোৰে এক আত্মপ্ৰকাশৰ পথ বিচাৰি পায়৷ বাকীবিলাক মুহূৰ্তত কেৱল সি সহজ জন্ম, মৃত্যু, বিবাহ, শিক্ষাৰ এক অপৰিৱৰ্ৰনীয় আৰু তুচ্ছ ৰূপত ফুটি উঠে৷ সি তেতিয়া গাঁওখনৰ সকলোৰে ওপৰত আস্থা হেৰুৱাইছিল৷ একান্ত মনেৰে কেৱল ভাবিছিল তাৰ শূন্য আৰু অৰ্থহীন জীৱনৰ পিচৰ পদক্ষেপৰ কথা৷ মাক মৰাৰ লগে লগে তাৰ মাটি-বাৰী, ঘৰ-দুৱাৰৰ প্ৰতি মোহ নাইকিয়া হ’ল৷ ছিন্নমূল প্ৰাণে বিচাৰিলে এক ৰোমাঞ্চকৰ আশ্ৰয়৷
মহত্তৰ প্ৰেম কি? যি প্ৰেমে প্ৰেমাস্পদৰ বাবে জীৱন দান দিবলৈ শিকায়, সেই প্ৰেম মহত্তৰ প্ৰেম৷
ভিডেচেলীয়ে এইবাৰ হাঁহিবলৈ ধৰিলে৷ হঠাতে তাৰ কপালৰ গাঁঠি থুপ খালে আৰু সি কৈ গ’ল, “মোক এখন ৰাজ্য লাগে য’ত সোমালে মানুহে অনুভৱ কৰে নগা হৈ ওপজাৰ মানে কি?"মই নগা হ’ব নোখোজো ভিচেডেলী৷ মই মানুহ হ’ব খোজো৷"
মানুহে কেৱল নিজৰ কৰ্তব্য কৰি যাব লাগে, যিদৰে গ্ৰহ-তৰাবোৰে নিজৰ কাম কৰি যায় আপোন কক্ষত৷ তাৰবাবে কোনেও কাৰো প্ৰশংসা বা নিন্দাৰ আশা কৰা উচিত নহয়৷
এদিন ফৰাচী বিপ্লৱ কৰিছিল মানুহে, আন এদিন কৰিছে ৰুছ বিপ্লৱ৷ তথাপি মানুহ সম্পূৰ্ণৰূপে স্বাধীন নহ’ল৷ ফৰাচী বিপ্লৱে জন্ম দিলে নেপোলিয়নক আৰু ৰুছ বিপ্লৱে জন্ম দিলে ষ্টেলিনক; যুগে যুগে বিপ্লৱ প্ৰতাৰিত হৈছে তৰোৱালৰ চোকা ধাৰত আৰু যুগে যুগে মানুহে তৰোৱালৰ বলত স্বাধীনতাক ৰাষ্ট্ৰৰ সীমাৰ চৌহদত সীমাৱদ্ধ কৰি ৰাখিছে৷ সাধাৰণ মানুহে এনে স্বাধীনতা কেতিয়াও বিচৰা নাছিল আৰু আজিও নিবিচাৰে-- সিহঁতে বিচাৰে জীয়াই থকাৰ স্বাধীনতা, শান্তিৰ অবিচ্ছিন্ন সৃষ্টি...৷

উৎস

শ্ৰেণী:অসমীয়া উপন্যাস
শ্ৰেণী:সাহিত্য অকাডেমী বঁটা বিজয়ী গ্ৰন্থ
মাৰ্চেল ফেৰণ

মাৰ্চেল ফেৰন GOQ RCA (২৯ জানুৱাৰী, ১৯২৪ – ১৯ নৱেম্বৰ, ২০০১) কানাডাৰ এগৰাকী চিত্ৰশিল্পী আৰু ষ্টেইনড গ্লাছ শিল্পী আছিল, তেওঁ পল-এমিল বৰ্ডুৱাছৰ ৰিফাছ গ্ল'বেল ইস্তাহাৰৰ মূল ১৬ জন স্বাক্ষৰকাৰীৰ ভিতৰত অন্যতম আৰু ক্যুবেকৰ সমসাময়িক শিল্প জগতৰ অটোমেটিষ্টসকলৰ মাজৰ এজন প্ৰধান ব্যক্তি আছিল।

জীৱনৰ আদিছোৱা

১৯২৪ চনৰ ২৯ জানুৱাৰীত ক্যুবেকৰ লুইজভিলত জন্মগ্ৰহণ কৰিছিল ফেৰনে। তেওঁৰ ভাতৃ জেক ফেৰন আৰু ভগ্নী মেডেলিন ফেৰন দুয়োজনেই লেখক আছিল। তেওঁ ইক'ল ডেছ ব'ছ-আৰ্টছ ডি ক্যুবেকত অধ্যয়ন কৰিছিল।কিন্তু স্কুলৰ প্ৰশিক্ষকসকলে আধুনিক শিল্পক সম্বোধন কৰাৰ ধৰণত অসন্তুষ্ট হৈ তেওঁ বিদ্যালয় এৰি দিছিল।

ফেৰন আছিল পল-এমিল বৰ্ডুৱাছৰ অটোমেটিষ্টছ শিল্প আন্দোলনৰ প্ৰাৰম্ভিক সদস্য। ১৯৪৮ চনত কিউবেকৰ এক সাংস্কৃতিক মুখ্য অনুষ্ঠানত Refus global ইস্তাহাৰত তেওঁ স্বাক্ষৰ কৰে।

কৰ্ম

১৯৫৩ চনত তেওঁ পেৰিছলৈ যায় আৰু ১৩ বছৰ ধৰি অংকন আৰু চিত্ৰকলাৰ কাম কৰে আৰু ষ্টেইনড গ্লাছৰ শিল্পৰ সৈতে পৰিচয় হয়, যাৰ বাবে তেওঁ বেছিকৈ পৰিচিত হ'ব। বিশেষকৈ ফৰাচী কাঁচ শিল্পী মিচেল ব্লামৰ কাম আৰু তেওঁৰ উদ্ভাৱনৰ পৰা তেওঁ অনুপ্ৰাণিত হৈছিল। ১৯৬৬ চনত ফেৰনে ক্যুবেকলৈ উভতি আহে আৰু তাৰ পিছৰ দুটা দশকত তেওঁ কেৱল ষ্টেইনড গ্লাছৰ সৈতে কাম কৰিছিল।

তেওঁৰ ষ্টেইনড গ্লাছৰ এখন খিৰিকী কিউবেকৰ মণ্ট্ৰিয়েলৰ চেম্প-ডি-মাৰ্চ মেট্ৰ’ ষ্টেচনত আছে। সেই সময়ৰ অন্যান্য ৰচনাসমূহত উপস্থিত ডিডাক্টিক শৈলীক অৱজ্ঞা কৰি মেট্ৰ'ত স্থাপন কৰা প্ৰথম অ-আলংকাৰিক ৰচনাসমূহৰ ভিতৰত ই অন্যতম আছিল আৰু তেতিয়াৰ কলা পৰিচালক ৰবাৰ্ট লাপালমে আৰু ভৱিষ্যতৰ কলা পৰিচালক আৰু সহযোগী অটোমেষ্ট জিন-পল মৌছ'ৰ নীতিৰ মাজত মণ্ট্ৰিয়েলত ৰাজহুৱা শিল্পৰ এক বৃহৎ পৰিৱৰ্তনৰ সংকেত দিছিল। তেওঁৰৰ ৰচনাৰ আন উদাহৰণ ভেণ্ডোম মেট্ৰ' ষ্টেচন, চেণ্টাৰ হস্পিটেলিয়াৰ ইউনিভাৰ্চিটি চেণ্ট-জাষ্টিন আৰু মণ্ট্ৰিয়েলত থকা কিউবেকৰ গেটিন'ৰ প্লেচ ডু পৰ্টেজ; আৰু গ্ৰেনবি, ক্যুবেক আদালতৰ লগতে আইচিএঅ'ৰ মুখ্য কাৰ্যালয়ত দেখা যায়।

তথ্য সূত্ৰ

শ্ৰেণী:কানাডাৰ ব্যক্তি
শ্ৰেণী:চিত্ৰশিল্পী
শ্ৰেণী:মৃত ব্যক্তি
শ্ৰেণী:নাৰীবাদ আৰু লোকগাথা ২০২৫
সন্দেশ

সন্দেশ গাখীৰৰ ছানাৰপৰা প্ৰস্তুত কৰা এবিধ উপাদেয় মিঠাই। ছানাৰ লগত চেনি বা গুৰ মিহলাই সাঁচত দি প্ৰস্তুত কৰা হয়। খাদ্যৰ উপাদানৰফালৰপৰা ই এক পুষ্টিকৰ খাদ্য। বঙালীৰ উৎসৱ আয়োজনত এই নক্সাকৰা উপাদেয় খাদ্যবিধৰ ব্যৱহাৰ অনেক প্ৰাচীন কালৰপৰাই প্ৰচলিত হৈ আহিছে। বিভিন্ন অঞ্চলৰ মিঠাই নিৰ্মাতাসকলে সন্দেশ নিৰ্মাণক এক শিল্পকৰ্মলৈ ৰূপান্তৰিত কৰিছে। ভাৰতৰ পশ্চিমবঙ্গ ৰাজ্যৰ হুগলি জিলাত অৱস্থিত গুপ্তিপাড়াৰ "গুপো" সন্দেশক বাংলাৰ প্ৰথম "ব্ৰেণ্ডেড মিঠাই" বুলি‍ ধাৰণা কৰা হয়। বাংলাদেশৰ নাটোৰ জিলাৰ সন্দেশ (যা অবাক বা অবাক সন্দেশ নামেৰে বিশেষভাৱে জনা যায়) এক জনপ্ৰিয় মিঠাই।

সন্দেশৰ বাবে বাংলাদেশৰ সাতক্ষীৰা জিলাও উল্লেখযোগ্য। তাৰ বিখ্যাত সন্দেশৰ সুনাম এতিয়া বিদেশতো বিয়পি পৰিছে। সাতক্ষীৰাৰ ক্ষীৰসন্দেশ, সৰপুৰি, বগা সন্দেশ, গুড়ৰ সন্দেশ, পেড়া সন্দেশৰ সোৱাদ সঁচাকৈয়ে‍ অতুলনীয়।

সন্দেশ হৈছে গাখীৰৰ ছানা আৰু চেনি বা গুড়েৰে তৈয়াৰী এবিধ বঙালী মিঠাই। দৈ বা পনীৰ ব্যৱহাৰ কৰিও কিছু সন্দেশ তৈয়াৰ কৰা হয়। য’ত মন্থন কৰি গাখীৰৰপৰা ঘিউ পৃথক কৰা হয়। ঢাকা জিলাৰ একাংশ লোকে ইয়াক প্ৰাণহৰা বুলি অভিহিত কৰে। যিটো দৈ আৰু মাৱাৰে তৈয়াৰী একপ্ৰকাৰৰ সন্দেশ।

ইতিহাস

মধ্যযুগৰ বাংলা সাহিত্য কৃত্তিবাসী ৰামায়ণ আৰু চৈতন্যৰ কবিতাত সন্দেশেৰ উল্লেখ পোৱা যায়। অৱশ্য‍ে উক্ত মিঠাইৰ মূল উপাদানটো অজ্ঞাত। এই সন্দেশ বনাবলৈ ক্ষীৰ ব্যৱহাৰ কৰা হৈছিল। এয়া অনুমান কৰা কঠিন ঠিক কেতিয়াৰপৰা ক্ষীৰ সমৃদ্ধ সন্দেশৰ পৰিৱৰ্তে ছানা সমৃদ্ধ সন্দেশ তৈয়াৰ কৰাৰ প্ৰক্ৰিয়া আৰম্ভ হৈছিল। কিন্তু জনা যায় যে ১৯ শতিকাৰ শেষৰফালৰপৰা সাধাৰণতে ছানাৰ সন্দেশক বুজাবলৈ সন্দেশ শব্দটো ব্যৱহাৰ কৰা হৈছিল।
]], কলকাতাৰ প্ৰসিদ্ধ সন্দেশ-প্ৰস্তুতকাৰক, যিজনে‍ সন্দেশ প্ৰস্তুত আৰম্ভ কৰিছিল ১৮২৬ চনত।

প্ৰস্তুতি

ছানা অথবা পনীৰৰ মাধ্যমত সন্দেশ প্ৰস্তুত কৰিব পাৰি। বংগত প্ৰচলিত অতি‍ সাধাৰণ এবিধ সন্দেশ হ'ল মাখা সন্দেশ। এইবিধ সন্দেশ পাতলকৈ তপত কৰা ছানা আৰু চেনিৰ মিশ্ৰণক গৰম কৰে প্ৰস্তুত কৰা হয়। ইয়াৰ উপৰি বিভিন্ন ধৰণৰ সন্দেশ আছে। কাঁচাগোল্লা তাৰ ভিতৰৰ এবিধ সন্দেশ। আন বিভিন্নপ্ৰকাৰৰ সন্দেশৰ ভিতৰৰ এবিধ সন্দেশত ছানা শুকাই গুড়ি কৰি ফলৰ অংশ মিহলি কৰা হয় আৰু অন্যান্য প্ৰয়োজনীয় উপকৰণ মিহলাই এইবিধ সন্দেশ প্ৰস্তুত কৰা হয়। কেতিয়াবা সন্দেশত ৰং মিহলি কৰা হয়। কিছুমান সন্দেশ প্ৰস্তুত কৰাৰ সময়ত তাৰ সৈতে নাৰিকল মিহলি কৰা হয়। ইয়াৰ উপৰি আছে‍ নলিন গুড়ৰ সন্দেশ, যিটো ছানাৰ সৈতে গুড় মিহলাই প্ৰস্তুত কৰা হয়। ইয়াৰ ৰং আৰু সোৱাদ চেনিৰ সহযোগত প্ৰস্তুত কৰাৰ ফলত ভিন্ন হয়।

তথ্য সংগ্ৰহ

শ্ৰেণী:বাংলাদেশৰ ৰন্ধনশৈলী
শ্ৰেণী:মিঠাই
শ্ৰেণী:ভাৰতৰ ৰন্ধনশৈলী
শ্ৰেণী:বাংলাদেশৰ সংস্কৃতি
শ্ৰেণী:বঙালী ৰন্ধনশৈলী
গুগল নিউজ

গুগল নিউজ হৈছে গুগলে বিকশিত কৰা এটা বাতৰি সংগ্ৰহকাৰী সেৱা। ইয়াত হাজাৰ হাজাৰ প্ৰকাশক আৰু আলোচনীৰ পৰা আয়োজিত প্ৰবন্ধৰ লিংকৰ এক অবিৰত প্ৰবাহ উপস্থাপন কৰা হৈছে। গুগল নিউজ এণ্ড্ৰইড, আইঅ'এছ, আৰু ৱেবত এপ হিচাপে উপলব্ধ।

গুগলে ২০০২ চনৰ ছেপ্টেম্বৰ মাহত বিটা সংস্কৰণ আৰু ২০০৬ চনৰ জানুৱাৰী মাহত অফিচিয়েল এপ মুকলি কৰে প্ৰাৰম্ভিক ধাৰণাটো কৃষ্ণ ভাৰতে বিকশিত কৰিছিল ৷

এই সেৱাক বিশ্বৰ সৰ্ববৃহৎ বাতৰি সংগ্ৰহকাৰী হিচাপে অভিহিত কৰা হৈছে। ২০২০ চনত গুগলে ঘোষণা কৰিছিল যে তেওঁলোকে প্ৰকাশকৰ সৈতে কাম কৰি শ্ব'কেছ তৈয়াৰ কৰিবলৈ ১ বিলিয়ন আমেৰিকান ডলাৰ ব্যয় কৰিব, যিটো "অন্তৰ্দৃষ্টিসম্পন্ন বৈশিষ্ট্যপূৰ্ণ কাহিনীৰ বাবে এটা নতুন ফৰ্মেট"।

তথ্যসূত্ৰ

শ্ৰেণী: গুগল
শ্ৰেণী: ইণ্টাৰনেট
আমাণ্ডা গেফটাৰ

আমাণ্ডা গেফটাৰ (জন্ম ১৬ আগষ্ট ১৯৮০) এগৰাকী আমেৰিকান বিজ্ঞান লেখিকা, ২০১৪ চনত লিখা ট্ৰেছপাছিং অন আইনষ্টাইনছ লন নামৰ কিতাপখনৰ বাবে উল্লেখযোগ্য। এই কিতাপখনে ফিজিক্স ৱৰ্ল্ডৰ ২০১৫ চনৰ বছৰৰ শ্ৰেষ্ঠ কিতাপৰ বঁটা লাভ কৰে।

শিক্ষা আৰু কেৰিয়াৰ

আমাণ্ডা গেফটাৰে লণ্ডন স্কুল অৱ ইকনমিক্সৰপৰা বিজ্ঞানৰ দৰ্শন আৰু ইতিহাসত স্নাতকোত্তৰ ডিগ্ৰী লাভ কৰিছে। ২০১২–২০১৩ শিক্ষাবৰ্ষৰ বাবে তেওঁ এম আই টিত নাইট চাইন্স জাৰ্নেলিজম ফেল’শ্বিপ আছিল।

ব্ৰহ্মাণ্ডবিজ্ঞান আৰু মৌলিক পদাৰ্থ বিজ্ঞানৰ বিশেষজ্ঞ তেওঁৰ প্ৰবন্ধসমূহ দ্য নিউয়ৰ্ক টাইমছ, নটিলাছ (বিজ্ঞান আলোচনী), নিউ চাইণ্টিষ্ট, চাইণ্টিফিক আমেৰিকান, নেচাৰ (জাৰ্নেল), স্কাই এণ্ড টেলিস্কোপ আদি কেইবাখনো আলোচনীত প্ৰকাশ পাইছে। তেখেত সহযোগী গোট NeuWrite Boston-ৰ প্ৰাক্তন সহ-পৰিচালক আৰু বৰ্তমানৰ সহ-আয়োজক, জনপ্ৰিয় বিজ্ঞানৰ কিতাপৰ বিষয়ে প'ডকাষ্ট বুক-লেবৰ বিজ্ঞান সাংবাদিক ডেন ফ'কৰ সৈতে।

ব্যক্তিগত জীৱন

আমাণ্ডা গেফ্টাৰৰ জীৱনৰ আৰ্হিটো ডিলেইড স্লিপ ফেজ চিনড্ৰম নামৰ উত্তৰাধিকাৰী সূত্ৰে পোৱা চাৰ্কেডিয়ান ৰিদম ডিছঅৰ্ডাৰৰদ্বাৰা প্ৰভাবিত হৈছে। ২০১৭ চনৰ জুলাই মাহত তেওঁ জাষ্টিন স্মিথৰ সৈতে বিবাহপাশত আবদ্ধ হয়

পুৰস্কাৰ

আমেৰিকান এছ'চিয়েচন ফৰ দ্য এডভান্সমেণ্ট অৱ চাইন্স কাভলী চাইন্স জাৰ্নেলিজম বঁটা, ২০১৫ "দ্য মেন হু ট্ৰাইড টু ৰিডিম দ্য ৱৰ্ল্ড উইথ লজিক," নটিলাছ মেগাজিন

উল্লেখসমূহ

বাহ্যিক সংযোগ

BookLab podcast
Amanda Gefter, "Trespassing on Einstein's Lawn" | Talks at Google, YouTube, 9 December 2014

শ্ৰেণী:আমেৰিকান লেখক
শ্ৰেণী:লেখিকা
চৈয়দা ৰিজৱানা হাছান

চৈয়দা ৰিজৱানা হাছান (; জন্ম ১৫ জানুৱাৰী ১৯৬৮) এগৰাকী বাংলাদেশী অধিবক্তা আৰু পৰিৱেশ কৰ্মী। তেওঁ বাংলাদেশৰ অন্তৱৰ্তীকালীন চৰকাৰৰ এগৰাকী উপদেষ্টা আছিল আৰু পৰিৱেশ, বন আৰু জলবায়ু পৰিৱৰ্তন, জল সম্পদ আৰু তথ্য তথা সম্প্ৰচাৰ মন্ত্ৰ্যালয়ৰ উপদেষ্টা হিচাপে কাৰ্যনিৰ্বাহ কৰিছিল। এগৰাকী পৰিৱেশ কৰ্মী হিচাপে তেওঁৰ কামৰ মূল কেন্দ্ৰবিন্দু হ’ল বাংলাদেশৰ জাহাজ ভঙা উদ্যোগৰ বাবে নিয়মাৱলী প্ৰস্তুত কৰা, আৰু ইয়াৰ বাবে তেওঁক ২০০৯ চনত গ'ল্ডমেন পৰিৱেশ বঁটা প্ৰদান কৰা হৈছিল। ২০১২ চনত তেওঁক ৰমন মেগছেছে বঁটাৰে সন্মানিত কৰা হৈছিল। তেওঁক তেওঁৰ "অটল সাহস আৰু আৱেগিক নেতৃত্বৰ জৰিয়তে বাংলাদেশত বিচাৰ বিভাগীয় সক্ৰিয়তাৰ এক অভিযান চলাই জনসাধাৰণৰ সু-পৰিৱেশৰ অধিকাৰক মানুহৰ মৰ্যাদা আৰু জীৱনৰ অধিকাৰ হিচাপে দৃঢ়তাৰে প্ৰতিষ্ঠা কৰাৰ বাবে" এই বঁটা আগবঢ়োৱা হৈছিল।

জন্ম আৰু শিক্ষা

চৈয়দা ৰিজৱানা হাছানৰ জন্ম ১৯৬৮ চনৰ ১৫ জানুৱাৰীত পূব পাকিস্তানৰ হবিগঞ্জ জিলাৰ নৰপতি হাভেলী নামৰ এটা বঙালী মুছলমান জমিদাৰ পৰিয়ালত হৈছিল। তেওঁ ভিকাৰুন্নিছা নুন স্কুল এণ্ড কলেজৰপৰা মাধ্যমিক আৰু হলী ক্ৰছ কলেজৰপৰা উচ্চতৰ মাধ্যমিক শিক্ষা লাভ কৰে। ইয়াৰ পিছত তেওঁ ঢাকা বিশ্ববিদ্যালয়ৰপৰা আইন বিভাগত স্নাতক আৰু স্নাতকোত্তৰ ডিগ্ৰী লাভ কৰে। তেওঁ আৱাসন নিৰ্মাণৰ বাবে হ্ৰদসমূহ ভৰোৱা, পলিথিনৰ অনুচিত ব্যৱহাৰ, পাহাৰ কটা, বনধ্বংস, মিছা মাছৰ খেতি আৰু ছেইণ্ট মাৰ্টিন দ্বীপত অবৈধ নিৰ্মাণ কাৰ্যত লিপ্ত থকা সংগঠনসমূহৰ বিৰুদ্ধেও সফলতাৰে গোচৰ তৰিছে।

বঁটাসমূহ

হাছানৰ নেতৃত্বত বেলাই ২০০৩ চনত ৰাষ্ট্ৰসংঘৰ পৰিৱেশ কাৰ্যসূচীৰদ্বাৰা গ্ল'বেল ৫০০ ৰোল অৱ অনাৰ লাভ কৰিছিল। তেওঁ লাভ কৰা বঁটাসমূহ হ’ল:

ব্যক্তিগত জীৱন

হাছানৰ জন্ম হবিগঞ্জত হৈছিল। তেওঁৰ পিতৃৰ নাম চৈয়দ মহিবুল হাছান আৰু মাতৃৰ নাম সুৰাইয়া হাছান। তেওঁ নিজৰ সহপাঠী তথা অধিবক্তা-উদ্যমী আবু বকৰ ছিদ্দিকৰ সৈতে বিবাহপাশত আবদ্ধ হয়। তেওঁলোকৰ নেহলা ছিদ্দিক নামৰ এগৰাকী কন্যা আৰু আহমেদ জৰিৰ ছিদ্দিক আৰু আহমেদ জিদান ছিদ্দিক নামৰ দুজন পুত্ৰ সন্তান আছে। ২০১৪ চনৰ এপ্ৰিল মাহত নচৰুল হামিদ বিপুৰ মালিকানাধীন এটা কাপোৰৰ কাৰখানাৰ পৰিচালন সঞ্চালক হিচাপে কৰ্মৰত তেওঁৰ স্বামী ছিদ্দিকক অজ্ঞাত ব্যক্তিয়ে কিছুসময়ৰ বাবে অপহৰণ কৰিছিল।

নিৰ্বাচিত ৰচনাৱলী

লজ এণ্ড ডিচিচন অন কম্পেনচেচন ইন বাংলাদেশ (২০০১)
জুডিচিয়েল ডিচিচনচ অন এনভাইৰনমেণ্ট ইন চাউথ এছিয়া: আপ টু ২০০০ (২০০৫)
জুডিচিয়েল ডিচিচনচ অন এনভাইৰনমেণ্ট ইন চাউথ এছিয়া, ২০০১-২০০৪ (২০০৬)
চুপ্ৰিম কোৰ্ট অন ৱেটলেণ্ড কনজাৰ্ভেচন (২০১৪)

তথ্যসূত্ৰ

বাহ্যিক সংযোগ

শ্ৰেণী:বাংলাদেশৰ ব্যক্তি
শ্ৰেণী:পৰিৱেশ কৰ্মী
ৰামধেনু (চলচ্চিত্ৰ)

ৰামধেনু ২০১১ চনৰ ৪ ফেব্ৰুৱাৰী তাৰিখে মুক্তি লাভ কৰা এখন অসমীয়া বোলছবি। প্ৰাইড ইষ্ট এণ্টাৰটেইনমেণ্টচ প্ৰাইভেট লিমিটেডৰ বেনাৰত নিৰ্মিত আৰু মুনিন বৰুৱা পৰিচালিত এই ছবিখনে দৰ্শকৰ পৰা লাভ কৰে অভূতপূৰ্ব সঁহাৰি। ছবিখনৰ মুখ্য ভূমিকাত অভিনয় কৰা শিল্পী সকল হৈছে প্ৰস্তুতি পৰাশৰ, যতীন বৰা, বিষ্ণু খাৰঘৰীয়া, উৎপল দাস, নিশিতা গোস্বামী, জয়ন্ত ভাগৱতী ইত্যাদি। উল্লেখযোগ্য যে এই ছবিখনে একেলেথাৰিয়ে গুৱাহাটীৰ এটি চিত্ৰগৃহত পঁচিশ সপ্তাহ পূৰ্ণ কৰে।

কাহিনী

জীৱনৰ বাটত আগবাঢ়োতে উজুতি খোৱা, অদৃষ্ট, প্ৰেমাস্পদে প্ৰতাৰণা কৰা, বিশ্বাসঘাতকতাৰ মুখামুখি হোৱা নানাৰঙী কেইটামান চৰিত্ৰ গুৱাহাটীৰ এটা ভাড়াঘৰত একেলগে বাস কৰে। এই চৰিত্ৰকেইটাৰ সুখ-দুখ, আনন্দ, বিষাদ, জীৱন দৰ্শনৰ সাতৰঙী গাঁথাই ৰামধেনুৰ কাহিনী।

নিৰ্মাণ

ছবিখনৰ কাহিনী, চিত্ৰনাট্য আৰু সংলাপ মুনিন বৰুৱাৰ।

চিত্ৰগ্ৰহণ

৩৫ মিলিমিটাৰ চিনেমাস্কোপত ৰামধেনুৰ চিত্ৰগ্ৰহণ কৰা হৈছে। চিত্ৰগ্ৰহণৰ দায়িত্বত আছে সুমন দুৱৰা। বোলছবিখনৰ “ৰং দিয়া মৰম” নামৰ গীতটি কেৰালাৰ মনোমোহা অঞ্চলত চিত্ৰগ্ৰহণ কৰা হৈছে।

অভিনয় শিল্পী

প্ৰস্তুতি পৰাশৰ
যতীন বৰা
বিষ্ণু খাৰঘৰীয়া
উৎপল দাস
নিশিতা গোস্বামী
তপন দাস
জয়ন্ত দাস
জয়ন্ত ভাগৱতী
পাকিজা বেগম
বিদ্যুৎ চক্ৰৱৰ্তী
কুলদা কুমাৰ ভট্টাচাৰ্য
জোৱান দত্ত
সুজিত শৰ্মা
পৱিত্ৰ বৰুৱা
অৱতোষ ভূঞা
জয়ন্ত ডেকা
পাৰ্থসাৰথি মহন্ত
ৰাজেশ ভূঞা
ৰাজকুমাৰ ঠাকুৰ
ৰঞ্জীৱলাল বৰুৱা
মিতালী শৰ্মা
জলী লস্কৰ
ধ্ৰুৱজ্যোতি নাথ
মুনমী ফুকন (অতিথি শিল্পী)
প্ৰাঞ্জু বৰা (শিশু শিল্পী)

সংগীত

ছবিখনৰ সংগীত পৰিচালনা কৰিছিল যতীন শৰ্মাই। বলিউড আৰু জলিউডৰ জনপ্ৰিয় শিল্পীয়ে কণ্ঠদান কৰা গীতসমূহ শ্ৰোতাৰ মাজত জনপ্ৰিয়তা লাভ কৰিছিল, তাৰ ভিতৰত উল্লেখযোগ্য গীতকেইটা হৈছে- "ৰং দিয়া মৰম", "উজাই যা নৈ" আৰু "টুপি টুপি"। জনপ্ৰিয় গায়ক অংগৰাগ মহন্তই এই ছবিখনৰ জৰিয়তে প্ৰথমবাৰৰ বাবে অসমীয়া বোলছবিৰ জগতখনত নেপথ্য গায়ক হিচাপে আত্মপ্ৰকাশ কৰিছিল।

গীতৰ তালিকা

ট্ৰেক নং
গীতৰ শীৰ্ষক
কণ্ঠ
কথা
দৈৰ্ঘ্য
১
টুপি টুপি
সুনিধী চৌহান আৰু জুবিন গাৰ্গ
ইবছন লাল বৰুৱা
৫:০৬ মিনিট
২
ৰং দিয়া মৰম
জুবিন গাৰ্গ আৰু শ্ৰেয়া ঘোষাল
দিগন্ত ভাৰতী
৫:২৮ মিনিট
৩
তুমি দিয়া
দীক্ষু আৰু জুবলী
ইবছন লাল বৰুৱা
৫:২৭ মিনিট
৪
উজাই যা নৈ
অংগৰাগ মহন্ত
ইবছন লাল বৰুৱা
৫:৩০ মিনিট
৫
অস্ত আকাশতে
ৰাজজ্যোতি কোঁৱৰ
ইবছন লাল বৰুৱা
৪:৫৪ মিনিট
৬
ৰামধেনু
অংগৰাগ মহন্ত
ইবছন লাল বৰুৱা
৫:৪৩ মিনিট
৭
আহৰি হ'বনে
দীক্ষু
দিগন্ত ভাৰতী
৪:৫৫ মিনিট
৮
উপচি পৰে
ৰূপজ্যোতি আৰু শৰৎ
ইবছন লাল বৰুৱা
৫:২৫ মিনিট

মুক্তি

২০১১ চনৰ ৪ ফেব্ৰুৱাৰীৰ দিনা গুৱাহাটীৰ লগতে অসমৰ ২৪টা বিভিন্ন চিত্ৰগৃহত ৰামধেনু বোলছবিখন মুক্তি পায়।

কলা-কুশলী

সংগীত : যতীন শৰ্মা
সহকাৰী পৰিচালক : মানস বৰুৱা
শব্দগ্ৰহণ : যতীন শৰ্মা
সম্পাদনা : এ শ্ৰীকৰ প্ৰসাদ
কষ্টিউম আৰু কলা-নিৰ্দেশক : মঞ্জুলা বৰুৱা

তথ্য সংগ্ৰহ

বাহ্যিক সংযোগ

শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ‎
শ্ৰেণী:২০১১ বৰ্ষৰ অসমীয়া চলচ্চিত্ৰ